Toppeladugård
Toppeladugård,
herregård 15 km sydøst for Lund i Skåne. Toppeladugård var oprindelig en ladegård under Häckeberga, men blev i 1720 udskildt. Ejeren Christine Piper lod den første egentlige hovedbygning opføre og anlagde den park, som stadig omgiver slottet. 
I 1918 erhvervedes Toppeladugård af ritmesteren Johan Kuylenstierna,der lod den nye hovedbygning opføre i renæssancestil.